ddrg/super_eurlex huggingface dataset:
18.

pitää tärkeänä torjua epävarmoja työsuhteita ja pimeää työtä, koska ne vaikuttavat vakavasti kotitaloustyöntekijöihin, myös erityisesti naispuolisiin maahanmuuttajatyöntekijöihin, ja heikentävät heidän jo ennestään heikkoa asemaansa; korostaa, että tällaiset käytännöt, lapsityövoiman käyttö mukaan luettuna, on tärkeää kitkeä ja tekijät on asetettava syytteeseen; kannattaa tässä yhteydessä, että kotitalous- ja hoivatyöntekijöiden epävarmaan tilanteeseen puututaan pimeän työn vastaisen eurooppalaisen foorumin yhteydessä; muistuttaa, että pimeä työ vie heiltä sosiaaliturvan ja sillä on kielteinen vaikutus heidän työoloihinsa terveyden ja turvallisuuden kannalta; toivoo, että eurooppalainen pimeän työn vastainen foorumi ehkäisee ja torjuu pimeää työtä, sillä harmaa talous on uhka työsuhdeturvalle, vaikuttaa useiden pimeästi työskentelevien hoivatyöntekijöiden antaman hoivan laatuun ja työoloihin, vaarantaa sosiaaliturvajärjestelmän kestävyyden ja vähentää valtion verotulojen määrää;
14.

korostaa, että talous on elpymässä, mutta elpyminen on edelleen heikkoa ja vaatimatonta etenkin siksi, että rakenneuudistukset, lähentyminen ja investoinnit ovat olleet tasoltaan riittämättömiä ja riippuvaisuus ulkoisista tekijöistä on ollut liiallista, ja että vallitseva inflaatio on edelleen tavoitteen alapuolella; toteaa tätä taustaa vasten, että vaikka viime aikoina on toteutettu konkreettisia parannuksia, luottodynamiikka on vielä vaimeaa monilla alueilla ja suuret määrät järjestämättömiä lainoja painavat vielä monien eurooppalaisten pankkien taseita, mikä rajoittaa niiden kykyä talouden rahoittamiseen;
15.

katsoo, että tieteellisen tiedon huolellisen tarkastelun olisi oltava osa vaikutuksenarviointimenettelyä ja että sen avulla olisi erityisesti perusteltava, miten ja miksi politiikkavalinnat on tehty valmisteluvaiheissa, koska tämä helpottaa poliittista prosessia; katsoo lisäksi, että vaikutusten arvioinneissa on otettava huomioon digitaalisen innovoinnin ja kehityksen nopeus ja se, että lainsäädännön on oltava teknologianeutraalia ja tulevaisuuden vaatimukset mahdollisimman hyvin huomioon ottavaa;
10.

on vakuuttunut siitä, että kaupunkialueilla on nykymaailmassa yhä suurempi merkitys ja että EU:n politiikoilla on tärkeä tehtävä sellaisten edellytysten luomisessa, joissa Euroopan kaupunkialueet voivat hyödyntää kasvumahdollisuuksiaan;
18.

on tyytyväinen siihen, että Serbialla on asianmukainen oikeudellinen ja institutionaalinen kehys ihmisoikeuksien ja perusvapauksien suojelemiseksi; toteaa kuitenkin, että sen täytäntöönpano on edelleen puutteellista, etenkin kun on kyse vammaisten, HIV-positiivisten/AIDSia sairastavien henkilöiden ja hlbti-ihmisten kaltaisten heikossa asemassa olevien ryhmien syrjinnän torjunnasta; on tyytyväinen 20. syyskuuta 2015 järjestettyyn onnistuneeseen Pride-kulkueeseen; painottaa kuitenkin, että hlbti-ihmisten syrjintä ja heihin kohdistuva väkivalta ovat edelleen huolenaiheita; kehottaa maan hallitusta ottamaan tässä mielessä huomioon Euroopan neuvoston ministerikomitean suosituksen CM/Rec(2010)5 jäsenvaltioille; pitää huolestuttavana, että useita haavoittuviin ryhmiin kohdistuvia hyökkäyksiä ei ole toistaiseksi tutkittu perusteellisesti; on myös huolissaan perheväkivallan jatkuvasta ongelmasta; kehottaa viranomaisia edistämään aktiivisesti kaikkien ihmisryhmien ihmisoikeuksien kunnioittamista;
12.

katsoo, että kuluttajien suojelu ei välttämättä edellytä suurta määrää tiedotusta ja että pääpainon tulisi olla pikemminkin tietojen laadussa ja ymmärrettävyydessä, jotta mahdollistetaan järkevä päätöksenteko; toteaa, että tietojen on oltava asianmukaisia, täsmällisiä, vertailukelpoisia, käyttäjäystävällisiä, luotettavia ja ajantasaisia; on huolissaan siitä, että runsas ja monimutkainen tiedottaminen ei välttämättä vastaa kuluttajien todellisiin tarpeisiin; katsoo, että on löydettävä oikea tasapaino kuluttajille annettavan tiedotuksen, jota he tarvitsevat pystyäkseen tekemään perusteltuja valintoja, ja valintoihin liittyvien riskien ymmärtämisen välillä siten, että yrityksille, etenkin pk-yrityksille ei aiheuteta turhaa rasitusta; kannustaa jatkamaan tietojen digitalisointia; korostaa, että rahoitusneuvojille ja rahoituslaitoksissa kuluttajille neuvontaa antaville työntekijöille olisi annettava riittävästi koulutusta ja aikaa, jotta he voivat palvella asiakkaita asianmukaisesti; pitää tärkeinä toimivia valvontavaltuuksia, joilla tuotteiden markkinointiin voidaan puuttua tarvittaessa; toteaa, että viimeistään vuoden 2016 loppuun mennessä on tehtävä eurooppalainen aloite rahoitusalaa koskevan koulutuksen lisäämiseksi ja parantamiseksi; toteaa, että siinä on otettava huomioon kunkin jäsenvaltion erityistarpeet myös sen varmistamiseksi, että pääomamarkkinoilla tehtävien sijoitusten hyödyt ja haitat tiedostetaan kaikilta osin; korostaa myös, että talousvalistus olisi suunnattava pk-yrityksiin, jotta ne oppivat käyttämään pääomamarkkinoita hyväkseen; uskoo, että lisääntynyt avoimuus auttaa yrityksiä, sijoittajia ja kuluttajia ymmärtämään markkinatoimijoiden tarjoamien eri palvelujen kustannukset ja hyödyt, mutta toteaa samalla, että suuremman avoimuuden on tuotava lisäarvoa asiakkaille tai toimivaltaisille valvojille ja se on kohdistettava tietojen hyödyntämiseen käytännössä;
B.

toteaa, että Isis/Da’esh on kohdistanut iskuja uskonnollisiin ja etnisiin vähemmistöihin, muun muassa kristittyjen (kaldealaiset, syyrialaisortodoksit ja assyrialaiset, melkiitit ja armenialaiset), jesidien, turkmeenien, šabakkien, kakaiden, sabiaanien/mandealaisten, kurdien ja šiialaisten yhteisöihin, sekä moniin arabeihin ja sunnimuslimeihin; ottaa huomioon, että monia on tapettu, teurastettu, hakattu, kiristetty, siepattu ja kidutettu; ottaa huomioon, että heitä on orjuutettu (erityisesti naisia ja lapsia, joihin kohdistuu myös muunlaista seksuaalista väkivaltaa), heitä on pakkokäännytetty ja he ovat joutuneet pakkoavioliittojen ja ihmiskaupan uhreiksi; ottaa huomioon, että lapsia on myös värvätty pakolla järjestön riveihin; toteaa, että moskeijoita, muistomerkkejä, pyhäkköjä, kirkkoja ja muita hartaudenharjoituspaikkoja sekä hautoja ja hautausmaita on vandalisoitu;
—

ottaa huomioon asetukset (EU) N:o 1173/2011 (2), (EU) N:o 1174/2011 (3), (EU) N:o 1175/2011 (4), (EU) N:o 1176/2011 (5) ja (EU) N:o 1177/2011 (6), direktiivin 2011/85/EU (7), ja asetukset (EU) N:o 472/2013 (8) ja (EU) N:o 473/2013 (9) (talouspolitiikan ohjauspaketti ja budjettikuripaketti),
K.

toteaa, että DEHP:n on osoitettu vaikuttavan kielteisesti nisäkkäiden hormonitoimintaan, mikä perustuu lähinnä sikiöiden testosteronitason laskua koskeviin in vivo -tuloksiin; toteaa, että näitä tuloksia tukevat myös mekanistiset, niin ikään in vivo -havainnot, geenien vaikutuksen heikkenemisestä steroidien tuotantoon liittyvässä biosynteesissä; toteaa, että rotilla on havaittu lukuisia haittavaikutuksia, kuten nännien sisäänvetäytymisen yleistymistä, anuksen ja sukuelinten välisen etäisyyden pienenemistä, sukuelinten epämuodostumia, spermatosyyttien määrän vähenemistä sekä kivesten muutoksia ja monitumaisia gonosyytteja, munanjohtimien surkastumista sekä Leydigin solujen liikakasvua;
G.

ottaa huomioon, että uudelleenlaadittu direktiivi toi mukanaan joitain uutuuksia, kuten yhtäläisten mahdollisuuksien periaatteen täytäntöönpano ja välillisen syrjinnän käsitteen määritteleminen sekä suojaaminen henkilön sukupuolenvaihdokseen perustuvalta syrjinnältä, ja siinä viitataan nimenomaisesti työ-, yksityis- ja perhe-elämän yhteensovittamiseen; ottaa huomioon, että kaikkien EU:n jäsenvaltioiden suurin haaste on direktiivissä 2006/54/EY vahvistettujen samapalkkaisuutta koskevien sääntöjen soveltaminen sekä täytäntöönpanon valvonta, ja panee merkille, että näiden uutuuksien vaikutus jäsenvaltioissa on jäänyt vähäiseksi; toteaa, että huolimatta merkittävästä säännöstöstä, joka on ollut voimassa lähes 40 vuotta, toteutetuista toimista ja käytetyistä varoista, tässä asiassa on edistytty äärimmäisen hitaasti ja miesten ja naisten palkkojen välillä on yhä eroja, keskimäärin 16,4 prosenttia kaikkialla EU:ssa, mutta jäsenvaltioiden välillä on merkittäviä eroja;
2.

pitää myönteisinä kaikkien sidosryhmien ponnisteluja institutionaalisen rakenteen perustamiseksi strategian täytäntöönpanoa varten nykyisessä toimielinjärjestelmässä; kannustaa kaikkia kansallisia, alueellisia ja paikallisia sidosryhmiä osallistumaan täysimääräisesti kyseiseen makroalueelliseen strategiaan kuuluvien hankkeiden toteuttamiseen; korostaa, että julkishallintoon ja julkisiin palveluihin liittyviä institutionaalisia valmiuksia ja tehokkuutta on lisättävä ja että on varmistettava, että kussakin osallistujamaassa on riittävät resurssit ja riittävästi pätevää hallintohenkilöstöä, jonka nimenomaisena tehtävänä on Adrian- ja Joonianmeren aluetta koskevan EU:n strategian toteuttaminen;
55.

toteaa, että teknologian kehitys on haasteellista oikeusjärjestelmille, sillä näiden on mukauduttava uusiin olosuhteisiin; painottaa, että lainsäätäjien on tärkeää kiinnittää enemmän huomiota digitaalitalouteen liittyviin näkökohtiin;
36.

korostaa vesipuitedirektiivin ja juomavesidirektiivin täysimääräisen ja vaikuttavan täytäntöönpanon merkitystä ja katsoo, että on välttämätöntä parantaa niiden täytäntöönpanon koordinointia meriympäristöstä, biologisesta monimuotoisuudesta ja tulvasuojista annettujen direktiivien täytäntöönpanon kanssa; on huolestunut siitä, että unionin alakohtaisilla poliittisilla välineillä ei edistetä riittävästi prioriteettiaineiden ympäristönlaatunormien ja vaarallisten prioriteettiaineiden päästöjen ja häviöiden asteittaista vähentämistä koskevan tavoitteen saavuttamista vesipuitedirektiivin 4 artiklan 1 kohdan a alakohdan ja 16 artiklan 6 kohdan mukaisesti; kehottaa komissiota ja jäsenvaltioita ottamaan huomioon, että vesihuolto on integroitava läpikulkevana ulottuvuutena muita vesivarojen kannalta olennaisia seikkoja koskevan lainsäädännön kuten esimerkiksi energia-, maatalous-, kalastus- ja matkailulainsäädännön laatimiseen, jotta voidaan estää esimerkiksi laittomien ja sääntelemättömien jätteensijoituspaikkojen tai öljynporauksen tai -etsinnän aiheuttama pilaantuminen; muistuttaa, että yhteiseen maatalouspolitiikkaan liittyvissä täydentävissä ehdoissa asetetaan lakisääteisiä hoitovaatimuksia, jotka perustuvat viljelijöiden kannalta merkittävään olemassa olevaan EU:n lainsäädäntöön ja hyvän maatalouden ja ympäristön vaatimuksiin, joita sovelletaan myös vesialalla; muistuttaa, että viljelijöiden on noudatettava vaatimuksia täysimääräisten YMP:n maksujen saamiseksi;
E.

toteaa, että vaikka useimmat perheyritykset ovat pk-yrityksiä, ne voivat olla pieniä, keskisuuria tai suuria yrityksiä, julkisesti noteerattuja tai noteerattomia; toteaa, että niiden on laajasti katsottu olevan pk-yrityksiä unohtaen, että myös hyvin suurten monikansallisten yritysten joukossa on perheyrityksiä; toteaa, että joissakin EU:n jäsenvaltioissa pieni perheyritysten joukko vastaa suuresta osasta kaikkien yritysten kokonaisliikevaihdosta ja antaa näin ratkaisevan panoksen työpaikkojen säilyttämiseen ja luomiseen myös kriisiaikoina, kasvuun ja maan taloudelliseen menestykseen; katsoo, että siksi monet perheyritykset, jotka eivät enää kuulu pk-yritysten määritelmän piiriin mutta jotka ovat kuitenkin kaukana suuryrityksestä, eivät voi hyödyntää tiettyjä tukimahdollisuuksia eikä niitä vapauteta tietyistä hallinnollisista rasitteista; katsoo, että tämä aiheuttaa väistämättä tarpeetonta byrokratiaa, joka on suuri rasite erityisesti näille markkina-arvoltaan keskisuurille perheyrityksille;
I.

toteaa, että Turkki on EU:n ehdokasvaltio, Naton liittolainen, jolla on merkittävä laivasto, aktiivinen ulkopoliittinen toimija alueella sekä EU:n keskeinen kumppani etenkin energiaan ja rajaturvallisuuteen liittyvissä kysymyksissä; toteaa, että Turkin strateginen sijainti on myös erittäin merkittävä, kun on kyse toisesta sekä Natoa että EU:ta koskevasta suuresta uhasta, valtioksi julistautuneesta Da'eshista (Islamilainen valtio); toteaa, että Turkki voi olla keskeisessä asemassa torjuttaessa Mustanmeren uhkaa ja Da'eshia; toteaa, että vaikka Turkki pitää Krimin liittämistä Venäjään laittomana, Turkki ei ole toistaiseksi antanut tästä asiasta ja sen seurauksista selkeää lausuntoa; toteaa, että Turkin viimeaikaiset diplomaattiset suuntaukset, erityisesti lähialueiden konfliktien osalta, ovat jättäneet tilaa tulkinnoille ja ne eivät ole yhtenäisiä EU:n ja Naton kantojen kanssa; toteaa, että Turkki on turvallisuuden kannalta strateginen kumppani ja maalla on merkittävä rooli Mustanmeren alueella muun muassa vuonna 1936 tehdyn Montreux'n yleissopimuksen nojalla;
—

ottaa huomioon Euroopan elin- ja työolojen kehittämissäätiön raportit ”Industrial Relations and Sustainability: the role of social partners in the transition towards a green economy” (2011), ”Greening the European economy: responses and initiatives by Member States and social partners” (2009) sekä ”Greening of Industries in the EU: anticipating and managing the effects on quantity and quality of jobs” (2013),
1.

on erittäin huolestunut rohingya-pakolaisten ahdingosta sekä avomerellä ja Myanmarin, Bangladeshin, Thaimaan ja Indonesian välisillä aluevesillä tällä hetkellä vallitsevasta humanitaarisesta kriisistä ja on järkyttynyt havainnoista, joita on tehty sen jälkeen, kun äskettäin kaivettiin esiin kymmeniä ruumiita Thaimaan eteläosasta ihmiskauppiaiden leirien lähistöltä löytyneistä joukkohaudoista; esittää surunvalittelunsa uhrien omaisille;
4.

panee merkille, että Bolognan uudistuksista seurasi eurooppalaisen korkeakoulutusalueen (EHEA) perustaminen, ja että uudistusten avulla on saatu aikaan parannuksia viimeksi kuluneiden 15 vuoden aikana, esimerkiksi korkeakoulurakenteiden vertailukelpoisuus on parantunut, liikkuvuus on lisääntynyt, on otettu käyttöön laadunvarmistusjärjestelmiä sekä tutkintojen tunnustaminen, koulutusjärjestelmiä on parannettu ja korkeakoulutuksen houkuttavuus Euroopassa on lisääntynyt;
13.

on huolissaan siitä, että korruptio, myös oikeusjärjestelmän korruptio, on edelleen vakava ongelma; kehottaa Albaniaa vakavasti tehostamaan ponnisteluja korruption torjumiseksi kaikilla tasoilla sekä parantamaan oikeudellista järjestelmää, institutionaalisia valmiuksia ja instituutioiden välistä tietojenvaihtoa ja yhteistyötä; on tyytyväinen, että on nimitetty korruptiontorjunnan kansallinen koordinaattori, jonka tehtävänä on koordinoida toimintaa ja seurata täytäntöönpanoa keskustasolla, ja vaatii kattavan ja pakottavan korruptiontorjuntastrategian ja -toimintasuunnitelmien hyväksymistä vuosiksi 2014–2020; muistuttaa, että on tarpeen kehittää vankempi korruption torjuntaa koskeva kehys, jonka olisi katettava lukuisat toimielimet; panee myönteisenä seikkana merkille askeleet kohti avoimuuden lisääntymistä, kuten korkeiden virkamiesten varoja koskevien ilmoitusten julkaisemisen sekä korruptiontorjunnan yhteyshenkilön viran perustamisen kaikkiin asiaa käsitteleviin ministeriöihin;
214.

korostaa, että on pohdittava jatkuvasti sopivimpia tapoja, joiden avulla voidaan maksimoida ihmisoikeuksien, demokratian ja oikeusvaltion periaatteiden loukkauksista annettujen parlamentin päätöslauselmien uskottavuus, näkyvyys ja vaikuttavuus, ja painottaa, että kaikkien unionin toimielinten on synkronoitava asianmukaisesti toimintansa ja lisäksi niiden samoin kuin eurooppalaisen demokratiarahaston on ryhdyttävä lisätoimiin; korostaa erityisesti tarvetta parlamentin kiireellisten päätöslauselmien institutionaaliseen seurantaan;
21.

korostaa, että Serbia on ratifioinut Kansainvälisen työjärjestön työelämän oikeuksia koskevat tärkeimmät yleissopimukset ja uudistetun Euroopan sosiaalisen peruskirjan; kiinnittää huomiota siihen, että työntekijöiden ja ammattiliittojen oikeudet ovat edelleen rajalliset huolimatta perustuslaillisista takeista, ja kehottaa Serbiaa parantamaan näitä oikeuksia jatkossa; toteaa, että selkeyden varmistaminen edellyttää ammattiliittoja ja lakko-oikeutta koskevia lisämenettelyjä; toteaa, että alakohtaisia työehtosopimuksia on vain muutama ja monen voimassaolo on päättynyt ja niiden uusimista odotetaan; on huolestunut siitä, että työmarkkinavuoropuhelu on vähäistä ja työmarkkinaosapuolten kuuleminen epäsäännöllistä; vaatii lisätoimia, joilla vahvistetaan työmarkkinavuoropuhelua ja näiden toimijoiden neuvoa-antavaa roolia lakien valmistelussa;
—

ottaa huomioon 17. joulukuuta 2013 annetun komission kertomuksen ainesosana käytettävän lihan alkuperämaan tai lähtöpaikan pakollisesta ilmoittamisesta (COM(2013)0755) ja siihen liittyvän 17. joulukuuta 2013 annetun komission yksiköiden valmisteluasiakirjan nimeltä ”Origin labelling for meat used as an ingredient: consumers’ attitude, feasibility of possible scenarios and impacts” (SWD(2013)0437),
L.

toteaa, että EU:lla on ollut Euronews-kanavan kanssa vuodesta 2005 lähtien palvelusopimus, jonka perusrahoitus on 5 miljoonaa euroa vuodessa ja jonka tarkoituksena on tuottaa ja lähettää useita EU-asioita käsitteleviä ohjelmia; toteaa, että tämän lisäksi vuonna 2007 allekirjoitettiin arabiankielisiä ja vuonna 2009 farsinkielisiä lähetyksiä koskevat palvelusopimukset ja että kummankin sopimuksen rahoitus on 5 miljoonaa euroa vuodessa ja kesto viisi vuotta; toteaa, että EU ja Euronews allekirjoittivat joulukuussa 2010 monivuotisen kumppanuutta koskevan puitesopimuksen; toteaa, että komission taloudellinen tuki Euronewsille vuodeksi 2013 vahvistettiin 8. toukokuuta 2013 annetulla komission päätöksellä, joka koski viestintäalan vuoden 2013 työohjelman hyväksymistä ja joka toimi rahoituspäätöksenä (C(2013)2631); toteaa, että Euronewsin vuodelle 2014 arvioidut tulot muodostuvat osakkaiden lisenssimaksuista (9 prosenttia), kaupallisesta tuotosta (49 prosenttia) ja Euroopan komission ja sen eri pääosastojen rahoituksesta (42 prosenttia);
4.

pitää valitettavana komission esittämän asiakirjan SWD(2013)0456 asemaa – se on pelkkä valmisteluasiakirja – ja katsoo, että alun perin siitä piti vuoden 2011 valmisteluasiakirjan jälkeen tulla tiedonanto, ja toisin kuin tiedonanto, valmisteluasiakirja ei edellytä komission kollegion hyväksyntää, mikä on paradoksaalista, kun kyseessä on teksti, joka koskee niin poliittista alaa kuin kehityspolitiikan johdonmukaisuutta;
A.

ottaa huomioon, että EU:n kalastusala on toipumassa pyynti-, jalostus- ja vesiviljelyalaa kohdanneesta kriisistä ja että EU:n kalastusalan kilpailukyky on heikentynyt merkittävästi tämän tilanteen vuoksi ja erityisesti siksi, että maailmanmarkkinoita ollaan vapauttamassa samalla kun tietyt kehitysmaat, joissa on runsaasti kalavaroja, ovat muuntautumassa uusiksi suuriksi kalastusalan toimijoiksi;
22.

painottaa vapaiden, riippumattomien ja puolueettomien tiedotusvälineiden tarvetta toimivan demokratian kannalta; on erittäin huolissaan toimittajiin kohdistuvan sanallisen ja fyysisen uhkailun lisääntymisestä mutta myös rahapulasta ja oikeusjutuista johtuvista kasvavista paineista; on erittäin järkyttynyt siitä, että elokuun 2013 jälkeen toimittajiin on kohdistettu ainakin kaksi pommi-iskua ja puolisen tusinaa fyysistä hyökkäystä; on hyvin pettynyt siihen, että Montenegro on tällä hetkellä sijalla 113 Toimittajat ilman rajoja -järjestön tiedotusvälineiden vapautta mittaavan indeksin mukaan; muistuttaa, että on tärkeää edistää vastuullisia tiedotusvälineitä, toimituksellista riippumattomuutta ja tiedotusvälineiden omistuksen moninaisuutta unionin normien mukaisesti; korostaa, että kaikki poliittiset voimat ja tiedotusvälineet ovat vastuussa erilaisia mielipiteitä suvaitsevan ilmapiirin luomisesta; pitää sitä keskeisenä tekijänä toimittajien ja lehdistönvapauden suojelemisessa; kehottaa tutkimaan asianmukaisella tavalla kaikki toimittajiin kohdistuneet hyökkäykset ja uhkaukset ja asettamaan niistä syytteeseen ratkaisemattomat aiemmat rikokset mukaan lukien; panee tyytyväisenä merkille päätöksen, jolla toimittajien murha- ja pahoinpitelytapausten ratkaisemiseksi toteutettujen virallisten toimien valvomiseksi perustetaan erityinen elin, joka voi osaltaan parantaa luottamusta valtion ja tiedotusvälineiden välillä;
—

ottaa huomioon 3. toukokuuta 2013 julkaistun tutkimuksensa ”Human rights implications of the usage of drones and unmanned robots in warfare”,
106.

panee merkille, että energian infrastruktuurien investointitahti on sovitettava yhteen energialähteisiin tehtävien investointien kanssa; painottaa, että nykyisen energiainfrastruktuurin nykyaikaistaminen ja uuden, älykkään ja joustavan infrastruktuurin rakentaminen verkon kaikilla tasoilla lämpö- ja sähköenergian tuotantoa, siirtämistä (erityisesti rajat ylittävien kaasu- ja sähköyhdysputkien kohdalla), jakelua ja varastointia varten on oleellisen tärkeää, jotta voidaan saavuttaa vakaat, pitkälle yhdentyneet ja yhteen liitetyt, monimuotoisiin toimituslähteisiin perustuvat energiamarkkinat, joilla on mahdollista välttää kaikki kielteiset vaikutukset, kuten suunnittelemattomat tehon virtaukset; korostaa, että samalla kun tehdään laajamittaisia investointeja, olisi investoitava myös alueellisiin ja jopa paikallisiin verkkoihin; korostaa, että tällaisten tavoitteiden saavuttamiseksi infrastruktuureihin tehtäville investoinneille olisi myönnettävä EU:n tukea jokaisessa niiden täytäntöönpanoon liittyvässä vaiheessa noudatetaan uusia suuntaviivoja, jotka koskevat Euroopan laajuisia energiainfrastruktuureja, ja että näitä investointeja olisi tuettava Verkkojen Eurooppa -välineellä, jolla tavoitellaan investointien nopeuttamista Euroopan laajuisiin verkkoihin, joilla on Euroopan laajuista merkitystä, ja vipuvaikutusta rahoituksen hankkimiseksi sekä julkiselta että yksityiseltä sektorilta; korostaa tarvetta tukea johdonmukaisia, tehokkaita ja paremmin koordinoituja infrastruktuuri-investointien lupajärjestelmiä kaikkialla EU:ssa; huomauttaa, että käytettäessä älykkäitä teknologioita on otettava huomioon myös tietosuojakysymykset;
6.

muistuttaa komissiota siitä, että unionin laajentuminen merkitsee enemmän kuin pelkkää unionin säännöstön siirtämistä ja että laajentumisen on perustuttava aitoon ja kattavaan sitoutumiseen eurooppalaisiin arvoihin; vaatii EU:ta tekemään jatkuvasti yhteistyötä Bosnia ja Hertsegovinan johtajien kanssa ja arvioimaan uudelleen lähestymistapaansa Bosnia ja Hertsegovinaan ottaen huomioon, että edistyminen kohti EU:n jäsenehdokasvaltion asemaa on pysähtynyt, vaikka alueen muut maat ovat samanaikaisesti edistyneet; kehottaa kansainvälistä yhteisöä ja erityisesti Eurooppa-neuvostoa ja jäsenvaltioita tehostamaan ponnisteluja konsensuksen aikaansaamiseksi Bosnia ja Hertsegovinan poliittisten johtajien keskuudessa perustuslaillisten ja EU-jäsenyyteen liittyvien uudistusten edistämisestä; kehottaa seuraavaa korkeaa edustajaa / varapuheenjohtajaa ja laajentumisasioista vastaavaa komission jäsentä asettamaan Bosnia ja Hertsegovinan keskeiseksi painopistealueeksi sen jälkeen, kun uusi komissio on nimitetty vuonna 2014; panee tässä yhteydessä merkille EU:n edustuston ja EU:n Bosnia ja Hertsegovinan erityisedustajan tärkeän aseman ja näiden antaman merkittävän panoksen;
H.

toteaa, että EU on menettämässä teknologisen etumatkansa hiilidioksidin talteenotossa ja varastoinnissa, kun vain yksi hanke on enää ehdolla NER300-rahoitustuen saajaksi ja Euroopan energia-alan elvytysohjelmaan sisältyvät hankkeet on lopetettu tai keskeytetty; toteaa, että EU:lla ei nyt ole tehokasta toimintalinjaa hiilidioksidin talteenoton ja varastoinnin lippulaivahankkeiden edistämiseksi;
—

ottaa huomioon Berliinin vapaan yliopiston kesäkuussa 2006 julkaiseman Pepper III -kertomuksen ”Promotion of employee participation in profits and enterprise results in the New Member and Candidate Countries of the European Union”,
12.

korostaa, että vaikka Afrikassa maataloudesta naisten vastuulla on noin 80 prosenttia, he omistavat virallisesti vain kaksi prosenttia maasta; toteaa lisäksi, että Intiassa, Keniassa, Hondurasissa, Ghanassa, Nicaraguassa ja Nepalissa viime aikoina toteutetuissa ohjelmissa on havaittu, että naisten johtamissa kotitalouksissa on parempi elintarviketurva ja terveydenhuolto ja että niissä on keskitytty vahvemmin koulutukseen kuin miesten johtamissa kotitalouksissa;
4.

korostaa liittymisneuvottelujen avoimuutta ja osallistavaa neuvotteluprosessia ja pitää myönteisenä, että neuvotteluille on avattu 27 lukua ja että 11 lukua on suljettu toistaiseksi, mikä on osoitus liittymisprosessissa saavutetusta hyvästä edistymisestä;